ສອງອ້າຍນ້ອງ Tsarnaev ຂັ້ນຕົ້ນ ວາງແຜນໂຈມຕີ ໃສ່ ວັນຊາດ ສຫລ 
ເຈົ້າໜ້າທີ່ວ່າ ສອງອ້າຍນ້ອງ Tsarnaev ​​ໃນຂັ້ນຕົ້ນ ໄດ້ວາງແຜນ​ໂຈມ​ຕີ​ ດ້ວຍລະ​ເບີດສະລະ​ຊີບ ​ໃສ່​ວັນ​ທີ 4 ກໍລະກົດ ຊຶ່ງເປັນວັນ​ເອກ​ກະລາດ ຂອງສະຫະລັດ.
ບັນດາເຈົ້າໜ້າທີ່ຮັກສາກົດໝາຍໃນນະຄອນບອສຕັນກ່າວວ່າ ທ້າວ Dzhokhar Tsarnaev ຜູ້ຕ້ອງສົງໄສໃນການວາງລະ ເບີດຢູ່ທີ່ບ່ອນແຂ່ງຂັນແລ່ນທົນມາຣາທອນ ໃນນະຄອນບອສຕັນ ໄດ້ບອກແກ່ເຈົ້າໜ້າທີ່ສືບສວນລັດຖະບານກາງຫລື FBI ວ່າ ລາວ ແລະອ້າຍຂອງລາວ ທ້າວ Tamerlan ໃນຂັ້ນຕົ້ນ ໄດ້ພິຈາລະນາ ທີ່ຈະທຳການໂຈມຕີດ້ວຍລະເບີດສະລະຊີບ ແລະວາງແຜນໂຈມຕີ ໃສ່ວັນທີ 4 ກໍລະກົດ ຊຶ່ງເປັນວັນເອກກະລາດຂອງສະຫະລັດ ບັນດາເຈົ້າໜ້າທີ່ ກ່າວວ່າ ທ້າວ Dzhokhar ບອກເຂົາເຈົ້າວ່າ ທັງສອງອ້າຍ ນ້ອງໄດ້ເລື່ອນແຜນການໂຈມຕີ ໃຫ້ໄວຂື້ນ ເພາະວ່າເຂົາເຈົ້າໄດ້ເສັດສິ້ນການ ສ້າງລະເບີດທີ່ເຮັດຂຶ້ນເອງ ໄວກ່ອນທີ່ຄາດໝາຍໄວ້ ທັງສອງວັນ ຄືວັນທີ 15 ເດືອນເມສາ ຊຶ່ງເປັນວັນຜູຮັກຊາດ ແລະວັນທີ 4 ກໍ ລະກົດ ຊຶ່ງເປັນວັນເອກກະລາດ ເປັນມື້ທີ່ມີການສະຫລອງຢ່າງໃຫຍ່ ກ່ຽວກັບ ຄວາມຮັກຊາດ ຢູ່ໃນນະຄອນບອສຕັນ ໜັງສືພິມ  ລາຍງານວ່າ ນອກນັ້ນຜູ້ຕ້ອງສົງໄສຍັງບອກໃຫ້ເຈົ້າໜ້າທີ່ຊາບວ່າ ລາວ ແລະອ້າຍຂອງລາວ ພາກັນເບິ່ງວີດີໂອ ໃນຄອມພິວເຕີ້ ກ່ຽວກັບການເທດສະໜາສັ່ງສອນ ຂອງນັກສອນສາສະໜາອາເມຣິກັນ ຫົວຮຸນແຮງ Anwar al-Awlaki ທີ່ໄດ້ຖືກສັງຫານໃນເດືອນກັນຍາ ປີ 2011 ຈາກການໂຈມຕີໂດຍເຮືອບິນທີ່ບໍ່ມີຄົນຂັບຂອງສະຫະລັດ ຍັງບໍ່ມີຮ່ອງຮອຍໃດໆສະແດງໃຫ້ເຫັນວ່າ ທັງສອງອ້າຍນ້ອງໄດ້ຕິດຕໍ່ໂດຍກົງ ກັບນັກສອນສາ ສະໜາ Awlaki